CELEX: 62019CN0450
Language: da
Date: 2019-06-13 00:00:00
Title: Sag C-450/19: Anmodning om præjudiciel afgørelse indgivet af Korkein hallinto-oikeu (Finland) den 13. juni 2019 — Kilpailu- ja kuluttajavirasto

19.8.2019   
            
            
               DA
            
            
               Den Europæiske Unions Tidende
            
            
               C 280/26
            
         
      Anmodning om præjudiciel afgørelse indgivet af Korkein hallinto-oikeu (Finland) den 13. juni 2019 — Kilpailu- ja kuluttajavirasto
      (Sag C-450/19)
      (2019/C 280/35)
      Processprog: finsk
      
         Den forelæggende ret
      
      Korkein hallinto-oikeu
      
         Parter i hovedsagen
      
      
         Appellant: Kilpailu- ja kuluttajavirasto
      
         Procesdeltagere: Eltel Group Oy og Eltel Networks Oy
      
         Præjudicielle spørgsmål
      
      
                  1)
               
               
                  Kan konkurrencereglerne i artikel 101 TEUF fortolkes således, at i en situation, hvor en deltager i et kartel har indgået en byggekontrakt som aftalt inden for kartellet med en aktør, som står uden for kartellet, varer overtrædelsen af konkurrencereglerne på grund af de derved udløste økonomiske konsekvenser ved i hele den periode, hvor der opfyldes forpligtelser i henhold til kontrakten eller erlægges betalinger til kontraktens parter, dvs. til det tidspunkt, hvor den sidste delbetaling for arbejdet betales, eller i det mindste til det tidspunkt, hvor det pågældende arbejde færdiggøres,
               
            
                  2)
               
               
                  eller skal det lægges til grund, at overtrædelsen af konkurrencereglerne kun varer ved til det tidspunkt, hvor virksomheden, der har gjort sig skyldig i overtrædelsen, har afgivet et tilbud på det pågældende arbejde eller har indgået en kontrakt vedrørende udførelsen af arbejdet?